Doriți să cumpărați o imprimantă, dar nu știți cum să alegeți modelul cel mai potrivit pentru nevoile dumneavoastră? Povestim astăzi despre imprimanta de la Epson și imprimanta Brother.
În primul rând, pentru a alege imprimanta potrivită, trebuie să știți de ce tip de imprimare aveți nevoie. Pentru a vă ajuta să răspundeți la această întrebare, trebuie să știți că alegerea poate fi făcută în funcție de profesia dumneavoastră, de documentele care urmează să fie printate și de calitatea așteptată. O imprimare alb-negru va fi suficientă pentru documente contabile, note interne, fișiere Word sau Excel, etichete de adrese etc. Pe când imprimarea color este adesea necesară pentru documentele clienților, fotografii, grafică, desene etc.
Imprimantă laser sau cu jet de cerneală?
Nu există o alegere greșită: încă o dată, totul este o chestiune de necesitate. Cu câțiva ani în urmă, imprimantele cu jet de cerneală ofereau uneori imprimări mai puțin clare, dar acest lucru nu mai este cazul azi. Calitatea imprimării este acum echivalentă. Același lucru este valabil și în ceea ce privește manipularea cartușelor de cerneală și a tonerelor: producătorii au făcut progrese și puteți sta liniștit în ceea ce privește calitatea rezultatului.
Aveți nevoie să imprimați lucruri confidențiale?
Nu doriți ca imprimările dvs. să fie văzute de alți angajați, de exemplu? Unele imprimante oferă opțiuni de securitate, folosind un modul de securitate fără contact sau NFC (Near Field Communication). Tot ce trebuie să faceți este să vă apropiați smartphone-ul sau tableta de TAG (logo-ul specific) de pe imprimantă.
Iar pentru o securitate și mai mare, există, de asemenea, aplicații care vă permit să imprimați, să scanați sau să trimiteți prin fax un document direct de pe un smartphone sau o tabletă, fără a fi nevoie să accesați o rețea a companiei. Și o imprimantă Epson, și o imprimantă Brother – ambele branduri au această opțiune.
Vreți să imprimați fotografii la calitate înaltă? Aruncați un ochi asupra modelului de imprimantă Epson Expression Photo XP-970. Când vine vorba de imprimante foto, nimic nu bate o imprimantă Canon. Dar Epson iese în evidență cu această imprimantă foto A3 și 3 în 1, oferindu-vă acces la fotografii de foarte bună calitate. În ceea ce privește formatul, puteți printa la această imprimanta Epson până la A3. Rezultatele sunt obținute cu ajutorul cartușelor de cerneală Claria Photo HD, cerneală în șase culori despre care producătorul susține că vor rezista 300 de ani într-un album foto.
De asemenea, această imprimantă Epson imprimă, scanează și copiază documentele dvs. la fel ca o imprimantă tradițională. Dispune de două tăvi de hârtie. Rețineți și că imprimanta Epson poate imprima pe CD-uri sau DVD-uri. Cu ecranul său tactil, este ușor de utilizat. Cu ajutorul aplicațiilor Epson iPrint puteți imprima fotografiile de la distanță sau prin intermediul rețelelor sociale.
Dacă doriți să vă printați instantaneu toate fotografiile, Brother vine cu o nouă gamă de imprimante portabile. Acest model de imprimanta Brother VC-500WCR funcționează fără cartuș, folosind hârtie Zink care își dezvăluie culorile pe măsură ce imprimă. Deși nu este cea mai economică opțiune pentru imprimarea fotografiilor, acest tip de imprimantă este întotdeauna un succes la petrecerile cu familia și prietenii. Vă puteți conecta la imprimanta Broher prin USB sau Wi-Fi. Hârtia Zink folosită de această imprimanta Brother este autoadezivă, astfel încât vă puteți păstra fotografiile în orice album, caiet sau jurnal.
Ce-ar mai fi de spus? Rețineți că unele imprimante vă permit și să vă editați fotografiile (și chiar să adăugați elemente precum rame, filtre etc. prin intermediul unei aplicații). Fiți atenți și la rezoluție: cu cât rezoluția este mai mare, cu atât calitatea imprimării este mai bună. Se recomandă o rezoluție de peste 2400 x 1200 dpi. Țineți cont și de tipul de hârtie compatibilă: imprimă lucios, mat sau ambele? Dar și de grosimea sau greutatea maximă admisă a hârtiei. Decideți de la început unde o veți amplasa, astfel încât să se potrivească și să nu vă încurce. Sau dacă preferați o imprimantă portabilă, ca imprimanta Brother, pe care să o luați cu dvs. oricând și oriunde doriți.